खुशखबरी:-ब्रजकिशोर नारायण सिंह राजकीय पोलटेक्निक कॉलेज का मुख्यमंत्री ने किया उद्घाटन। मुख्यमंत्री नीतीश कुमार ने गुरुवार को गोपालगंज में दूसरा राजकीय पॉलीटेक्निक कॉलेज का उद्घाटन किया।कुचायकोट प्रखंड के सिपाया के बाद बैकुंठपुर के मान टेंगराही में बने ब्रजकिशोर नारायण सिंह राजकीय पॉलीटेक्निक कॉलेज का तौहफा मिला है। पॉलीटेक्निक कॉलेज खुलने के बाद इंजीनियरिंग की पढ़ाई के लिए छात्रों को दूसरे राज्यों में पलायन करने की जरूरत नहीं पड़ेगी। गरीब व दिव्यांग छात्रों को इस कॉलेज में विशेष सुविधाएं दी गयी है. जिले के पूर्वी इलाके में खुले इस पॉलीटेक्निक कॉलेज में गरीब छात्रों के लिए कई सुविधाएं दी जायेगी. पॉलीटेक्निक कॉलेज में नॉन टीचिंग स्टॉफ के रुप में 54 कर्मी तैनात किये गये हैं. वहीं टीचिंग स्टॉफ के रुप में 36 प्रोफेसर की तैनाती की गयी है. राजकीय पॉलीटेक्निक कॉलेज के प्राचार्य डॉ फजले सरवर ने कहा कि नामांकन की प्रक्रिया पूरी हो चुकी है।जनवरी के दूसरे सप्ताह से क्लास का संचालक शुरू कर दिया जायेगा।